Manjo Janar Seyni Garba (an haife shi 1 ga Janairu 1953, a Garankedey, Yankin Dosso, Niger ) janar ne na sojojin Nijar. Ya kammala karatunsa na firamare da sakandare a Dosso da kuma makarantar sakandaren Korombé da ke Yamai tsakanin 1966 da 1974, kafin ya halarci jami’ar Abdou Moumouni da ke Yamai, sashen ilimin Lissafi - Fasaha a 1974. Shi ne babban hafsan hafsoshin sojojin Nijar tun daga shekarar 2011, inda yake jagorantar yaƙi da Boko Haram . Yayi aure kuma yana da yara biyar.